મુંબઇ: શીના બોરા હત્યાકાંડની મુખ્ય આરોપી ઇન્દ્રાણી મુખરજીએ વરલીમાં માર્લો હાઉસિંગ સોસાયટીને એક કાનૂની નોટિસ બજાવીને એવો દાવો કર્યો છે કે તેનો પતિ પીટર મુખરજી વરલીનો આ ફલેટ વેચી શકે નહીં, કારણ કે આ ફલેટ પર મારો પ્રથમ હક બને છે. અત્રે ઉલ્લેખનીય છે કે વરલીમાં પાંચમા માળે ૩,૦૦૦ ચો.ફૂટના ડુપ્લેકસ ફલેટ પોતાના પતિ સાથે શેર કરનાર ઇન્દ્રાણીએ ફલેટ પર પોતાનો માલિકી હક હોવાનો દાવો કર્યો છે.